CELEX: 62017CN0627
Language: ro
Date: 2017-11-08 00:00:00
Title: Cauza C-627/17: Cerere de decizie preliminară introdusă de Okresný súd Dunajská Streda (Slovacia) la 8 noiembrie 2017 – ZSE Energia a.s./RG

5.2.2018   
            
            
               RO
            
            
               Jurnalul Oficial al Uniunii Europene
            
            
               C 42/3
            
         Cerere de decizie preliminară introdusă de Okresný súd Dunajská Streda (Slovacia) la 8 noiembrie 2017 – ZSE Energia a.s./RG
   (Cauza C-627/17)
   (2018/C 042/06)
   Limba de procedură: slovaca
   
      Instanța de trimitere
   
   Okresný súd Dunajská Streda
   
      Părțile din procedura principală
   
   
      Reclamantă: ZSE Energia a.s.
   
      Pârât: RG
   
      cu participarea: ZSE Energia CZ, s.r.o.
   
      Întrebările preliminare
   
   
            
               1)
            
            
               Noțiunea „una dintre părți” prevăzută la articolul 3 alineatul (1) din Regulamentul (CE) nr. 861/2007 al Parlamentului European și al Consiliului din 11 iulie 2007 (1) de stabilire a unei proceduri europene cu privire la cererile cu valoare redusă (JO 2007, L 199, 31.7.2007, p. 1, denumit în continuare „Regulamentul nr. 861/2007”) trebuie interpretată în sensul că include și „intervenientul”, respectiv un participant la procedură care nu este nici reclamant, nici pârât, dar care intervine în procedură pentru a susține apărarea reclamantului sau a pârâtului?
            
         
            
               2)
            
            
               În ipoteza în care „intervenientul” nu trebuie considerat „parte” în sensul articolului 3 alineatul (1) din Regulamentul nr. 861/2007:
               Potrivit dispozițiilor coroborate ale articolului 2 alineatul (1) și ale articolului 3 alineatul (1) din Regulamentul nr. 861/2007, o procedură inițiată între reclamant și pârât prin utilizarea formularului A prevăzut în anexa [I] la Regulamentul nr. 861/2007, în cazul în care aceștia au domiciliul în același stat membru în care se situează instanța sesizată și numai „intervenientul” are domiciliul în alt stat membru, intră în domeniul de aplicare al regulamentului menționat?
            
         
      (1)  JO 2007, L 199, p. 1.